Na temelju članka 3. stavka 2., članka 6. i članka 7. stavka 2. Zakona o financiranju političkih aktivnosti i izborne promidžbe („Narodne novine“, broj 24/11., 61/11., 27/13. i 02/14.), članka 32. Statuta Općine Sveti Martin na Muri („Službeni glasnik Međimurske županije“, broj 07/2013 – pročišćeni tekst), Općinsko vijeće Općine Sveti Martin na Muri na svojoj 7. sjednici održanoj 09. 03. 2018. godine, donosi

**ODLUKU**

**o raspoređivanju sredstava za redovito godišnje financiranje političkih stranaka u**

**Općinskom vijeću Općine Sveti Martin na Muri u 2018. godini**

Članak 1.

Ovom se odlukom utvrđuje način i postipak raspodjele i isplata sredstava u 2018. godini iz Proračuna Općine Sveti Marin na Muri za redovito financiranje političkih stranaka, članova predstavničkog tijela koji su izabrani za vijećnike u Općinskom vijeću Općine Sveti Martin na Muri.

Članak 2.

U Proračunu Općine Sveti Martin na Muri za 2018. godinu, osigurana su sredstva za redovito financiranje političkih stranaka koje imaju vijećnike u Općinskom vijeću Općine Sveti Martin na Muri

Sredstva iz stavka 1. ovog članka raspoređuju se na način da se utvrdi jednak iznos sredstava za svakog izabranog vijećnika u Općinskom vijeću Općine Sveti Martin na Muri tako da pojedinoj političkoj stranci pripadaju sredstava razmjerno broju njezinih vijećnika u trenutku konstituiranja Općinskog vijeća Općine Sveti Martin na Muri. Političkim strankama koje imaju vijećnike podzastupljenog spola, pripada pravo na sredstva u visini od 10% iznosa predviđenog po svakom vijećniku.

Članak 3.

Za svakog vijećnika u Općinskom vijeću Općine Sveti Martin na Muri za 2018. godinu, utvrđuje se iznos od 150,00 kuna.

Članak 4.

Raspoređena sredstva iz ove Odluke doznačuje se na račun političkih stranaka tromjesečno u jednakim iznosima.

Članak 5.

Ova odluka stupa na snagu osmog dana objave u „Službenom glasniku Međimurske županije“.

OPĆINSKO VIJEĆE

OPĆINE SVETI MARTIN NA MURI

KLASA: 402-01/18-01/04

URBROJ: 2109-17/18-01/01

Sveti Martin na Muri, 09. 03. 2018. godine PREDSJEDNICA

OPĆINSKOG VIJEĆA

Petra Novinščak, v.r.